b'\n_START_ARTICLE_\nBoris Zuljan\n_START_SECTION_\n\xc5\xbdivljenje in delo\n_START_PARAGRAPH_\nSlovensko ni\xc5\xbejo srednjo \xc5\xa1olo je obiskoval v Trstu (1955-1958), nato tu \xc5\xa1tudiral na umetnostni \xc5\xa1oli (Istituto E. Nordio) in diplomiral iz likovne umetnosti v Padovi. Od 1962 pou\xc4\x8duje na slovenskih  \xc5\xa1olah v Dolini, pri Sv. Ivanu in na Katinari, pri Sv. Jakobu v Trstu. V letih 1978\xe2\x88\x921980 je \xc5\xa1tudiral restavratorstvo na ljubljanski ALUO.  _NEWLINE_Ustvarja v akvarelu, gva\xc5\xa1u, olju, temperi, a tudi v grafiki in risbi, prete\xc5\xbeno krajine Krasa in Istre, ki ju poeti\xc4\x8dno upodablja v vsej \xc5\xbeivobarvni paleti, pri \xc4\x8demer na svoj na\xc4\x8din sledi figurativnemu krajinarstvu. Od 1962 je sodeleloval na ve\xc4\x8d kot 60 skupinskih in preko 20 samostojnih razstavah. Leta 1990 je sodeloval pri obnovi \xc5\xbeupnijske v Ma\xc4\x8dkoljah. Restavriral je obe starodavni stenski sliki nekdanjih stranskih oltarjev, poslikal lesene obloge ob stenah, klopi in strop nad prezbiterijem ter vrnil nekdanji napis nad obokom \xc2\xbbMOJA HI\xc5\xa0A JE HI\xc5\xa0A MOLITVE\xc2\xab.'